# Peggy Eaton

Margaret Eaton (jaiotzez O'Neill, lehen Timberlake, geroago Buchignani; 1799ko abenduaren 3a - 1879ko azaroaren 8a), John Henry Eaton Tennessee-ko Estatu Batuetako senatari eta Estatu Batuetako Gerra Idazkariaren emaztea eta Andrew Jackson-en isilmandataria izan zen. Haien ezkontzak Petticoat afera bezala ezagutzen den eztabaida nazional baten arrazoia izan zen. Nahiz eta historian Peggy izenarekin ezagunagoa izan, Margaret-ek bere autobiografian honakoa adierazi zuen: "Bizitza osoan ez zidaten Peggy deitu ... normalean nire Margaret izen propioarekin deitzen zidaten".

## Haurtzaroa

Margaret O'Neill, Rhoda Howellen eta William O'Neill-en alaba zen, Franklin House-n jabea, Washington D.C.-ko hotel ezaguna. Bost anai-arreba izan zituen: William, Robert, John, Mary eta Georgianna.
Neska aroan, bere edertasunagatik, adimenagatik eta bizitasunagatik nabarmendu zen. Bere garairako eta generorako ondo hezia, frantsesa ikasi zuen eta pianoa jotzeko zuen gaitasunagatik ezaguna zen. William T. Barry-k, geroago Postmaster General [Postmaisu nagusi bat, herrialde anglosferetan, herrialde horretako posta-zerbitzuko zuzendari nagusia da, gainerako postmaster guztiak gainbegiratzeaz arduratzen den ministerio-bulegoa.] gisa aritu zenak, idatzi zuen "neskatxa xarmagarri batena...oso maiz pianoa jotzen duena, eta kantu atseginekin entretenitzen gaituena". Gaztetan, bere ospea jada aztertuta zegoen, gizonak ibiltzen ziren taberna batean lan egiten zuelako, eta halabeharrez, malekoiko bezeroekin batera joaten zen. Adineko Margaret batek zera gogorarazi zuen: "Beste neska batzuekin pantalanetan eta andere-mahatsak biraka nenbilela, gizonen arreta izan nuen, gazteena eta helduena, neska bati burua biratzeko adinakoa".

## Lehen ezkontza

1816 inguruan, 17 urte zituela, Margaret O'Neill John B. Timberlake- ekin ezkondu zen, Itsas Armadako 39 urteko Purser [ Purser da itsasontzi batean dirua maneiatzeaz arduratzen den pertsona nagusia. Merkataritza-ontzi modernoetan, araztegia administrazio (ontziaren karga- eta bidaiari-manifestuak barne) eta hornidura guztiaz arduratzen den ofiziala da.] Gurasoek etxe bat oparitu zieten hotelaren aurrean, eta han geratu ziren politikari asko ezagutu zituzten. 1818an John Henry Eaton ezagutu eta lagun egin ziren, 28 urteko alarguna eta Tennessee-ko senatari hautatu berria. Margaret eta John Timberlakek hiru seme-alaba izan zituzten: William (j. 1817; h. 1818), Maria Virginia (j. 1819), eta Margaret Rose (1825-1855).

## Bigarren ezkontza eta eskandalua

John Timberlake 1828an hil zen Mediterraneo itsasoan zegoela, zerbitzuan lau urteko bidaian. Gizartearen konbentzioek dolu-aldia luzatzea eskatzen bazuten ere, Margaret Timberlake alarguna Eaton senatariarekin ezkondu zen 1829ko urtarrilaren 1ean, Timberlake hil eta bederatzi hilabete eskasera. Ondorioz, zurrumurruak zabaldu ziren Timberlak-ek bere buruaz beste egin zuela etsipenaren ondorioz, bere emaztearen eta Eaton-en arteko ustezko afera baten berri izatean. Autopsiak baieztatu zuen Timberlake pneumoniaz hil zela, biriketako gaixotasun baten ondorioz.
John Eaton Gerra Idazkari izendatu ondoren, zurrumurruek jarraitu zuten eta Margaret Eaton kabineteko beste emazte batzuek sutu zuten. Bere ohorea Andrew Jackson presidenteak defendatu zuen, eta Petticoat aferaren objektu bihurtu zen, non kabineteko kideen emazteek eta beste Washington-iar ospetsu batzuek uko egin zioten Eaton-darrei dei sozialak ordaintzeari eta festetarako eta beste ekitaldi batzuetarako gonbidapenak ukatu zizkieten.
Jacksonek, arrakastarik gabe, kabineteko emazteak behartu nahi izan zituen Eatondar-en erdeinketa amaitzera. John C. Calhoun presidenteordeak, bere emaztea, Floride Calhoun, Eaton-en aurkako taldeko buruzagi bezala ikusia izan zena, bere emaztearen alde egin zuen. Horrek eragin zuen Jackson-ek bere mesedea Martin Van Buren alargunari transferitzea, Estatu Idazkaria, Eatons-en alde jarri zena eta Margaret-i arreta sozial positiboa erakutsi ziona. Van Buren-ek Petticoat Affair amaitzen lagundu zuen dimisioa emanez, eta horrek Jacksoni Eaton-en aurkako kabineteko kideak kentzeko gaitasuna eman zion. Calhounek ez zuen presidenteordetzarako lortu berrizenapena, eta agintaldia amaitu baino pixka bat lehenago dimisioa eman zuen, AEBetako Senaturako hauteskundeak onartzeko. Van Buren 1833an lehendakariorde egin zen, eta 1837an Jacksonen oinordekoa izateko ondo kokatua egon zen.

## Gizartearen inplikazioak

John F. Marszalek historialariak bere iritzia azaldu zuen Washington-go gizarteak Margaret onartezintzat jotzeko benetako arrazoiei buruz:
   Ez zuen bere lekua ezagutzen; berehala hitz egiten zuen burura zetorkion edozeri buruz, baita ustez emakumeak ezjakinak ziren gaiei buruz ere. Bere burua mundura bultzatzen du emakume batentzat desegokia den moduan...Onartu, eta gizartea hankaz gora jartzeko arriskuan zegoen. Onar ezazue emakume mundutar, lotsagabe, aurrelari, mundutar hori, eta hautsi egingo litzateke bertutearen eta moralaren harresia, eta gizarteak ez luke beste defentsarik izango aldaketa beldurgarriaren indarren aurrean. Margaret Eaton ez zen hain garrantzitsua bere baitan; berak ordezkatzen zuena zen mehatxua. Emakume egokiek ez zuten aukerarik; bera gizartean onartzea eragotzi behar zuten, gizarte horren moralaren defentsaren parte gisa.
Jon Meacham autoreak dioenez, Margaret Eaton-en bizitza ezohikoa izan zen bere garairako. Meacham-en arabera, "bere kontura... flirt irtena" zen, bere mihina: "Gobernatu gabea eta gobernaezina zen". Gainera, arreta deitu nahi izatea eta erakarri zuela adierazi du: "Bere bizitzako hainbat unetan, jeneral laguntzaile batek, maior batek eta kapitain batek gorteiatu zuten, eta horrek bera poztu egin zuen".
Hil eta askoz geroago argitaratutako memoria batean, Margaret-ek bere karakterizazio batzuen zehaztasuna onartu zuen: "Kontua da ez nuela inoiz zaldun ez zen eta gizartean posizio onean ez zegoen maitalerik izan". "Tontakeria asko esan behar izan ditut" idatzi zuen Margaret-ek, "ziur nago guaza oso jakintsu gutxi egin ditudala. Tuntuna nintzen, presatua, baina ez biziotsua". Bere burua zuzenean defendatzeari uko eginez, Margaret Eatonek honela adierazi zuen bere kritikoen iritzia: "Ni nahiko independentea nintzen, haiek bezain, eta lagun boteretsuagoak nituen...Haietako inork ez zuen inolako edertasunik, lorpenik edo graziarik gizartean, eta arrazoi horiengatik...jeloskor zeuden nirekin".
Meacham-ek dioenez, "ezinezkoa da...etsaiek jarritako salaketen egia baloratzea", baina "defentsa interesgarri" hau eskaintzen du:
"Egin dadila zentzutasun apur bat. Santu izan nahi ez dudan arren, eta zentzuz beterik egon naizelakoan ez nagoen arren, eta emakume eredugarria naizenik inola ere esan nahi ez dudan arren, munduaren barren-barrenean jartzen dut sinetsi behar ote diren nire kontra esan diren kalumniak".

## Hirugarren ezkontza eta ondorengo bizitza

Bigarren senarra hil eta hiru urtera, Margaret Eaton, Antonio Gabriele Buchignani-rekin ezkondu zen, musika irakasle eta dantza maisu italiarra, 1859ko ekainaren 7an. Ezkontzak Margaret-ek lehenago bizitzan eramandako estigma sozialaren zati handi bat berpiztu zuen.
1866an, bere zazpigarren ezkontza-urtean, Buchignani-k Europara ihes egin zuen bere emaztearen aberastasunarekin, baita bere 17 urteko biloba Emily E. Randolph-ekin ere. Randolph-ekin ezkondu zen bera eta Margaret 1869an dibortziatu ondoren.
Margaret Eaton-ek Buchignani-ren dibortzioa lortu zuen arren, ezin izan zuen bere finantza egoera berreskuratu. Pobrezian hil zen Washington-en, 1879ko azaroaren 8an, eta Oak Hill hilerrian lurperatu zuten.

## Erreferentziak

* ↑ Coit, 1975, or. 546
* ↑ «Andrew Jackson: The Petticoat Affair, Scandal in Jackson's White House» History Net.
* ↑ Wood, Kristen E.. (March 1, 1997). «One Woman so Dangerous to Public Morals» Journal of the Early Republic 17 (2): 237–75. doi:10.2307/3124447..
* ↑ The Charleston daily News. September 14, 1868. In September 1868 Peggy appeared against Buchignani in the Jefferson Market Police Court.
* ↑ Evening Star (Washington DC). December 24, 1891. reports Gabriel Antonio Buchignani died in New York City on December 22, 1891 at the age of 57 and that his wife Emily had "died some years ago"
* ↑ A son Emile Buchignani. . was born 1874 in Tennessee and married. . in New York City in 1908
* ↑ «Oak Hill Cemetery, Georgetown, D.C.» oakhillcemeterydc.org.

## Beste irakurgai batzuk

* Margaret 'Peggy' Eaton. The Tennessee Encyclopedia of History and Culture. Nashville, Tennessee: Tennessee Historical Society. 1988. [Tennesee-ko historia eta kultura enziklopedia. Tennessee-ko historia elkartea]
* Allgor, Catherine (2000). Parlor Politics: In Which the Ladies of Washington Help Build a City and Government. Charlottesville: University Press of Virginia.[Saloi politika: Washingtongo damek hiria eta gobernua eraikitzen laguntzen duten politika. Virginia-ko Unibertsitateko Prentsa]
* Coit, Margaret L.. (1975). «Eaton, Margaret O'Neale» Notable American Women (The Belknap Press of Harvard University Press) 1. (reprinted from 1911). [Emakume amerikar aipagarriak(Havard-eko Unibersitateko Prentsa 1911tik berargitaratua]
* Latner, Richard B.. (1977). «The Eaton Affair Reconsidered» Tennessee Historical Quarterly 36 (3): 330–51..[ Eaton Afera birkonsideratua Tenessee-ko historiko hiruhilabetekoa]
* Marzalek, John F. (2000) The Petticoat Affair: Manners, Mutiny and Sex in Andrew Jackson's White House. Louisiana State University Press. [Petticoat afera: Manerak, Matxinada eta Sexua Andrew Jackson-en Etxe Zurian. Louisiana estatuko unibertsitate prentsa]
* Meacham, Jon (2008) American Lion [Lehio amerikarra]
* Wood, Kirsten E.. (1997). «'One Woman so Dangerous to Public Morals': Gender and Power in the Eaton Affair» Journal of the Early Republic 17 (2): 237–75. doi:10.2307/3124447.. [ "Emakume bat hain arriskutsua moral publikoentzat: genero eta boterea Eaton aferan" Hasierako errepublikako egunkaria]

## Kanpoko estekak

* "Little Friend Peg", [ Peg lagun txikia] Amerikaren sortzaileak
* Eaton, Margaret (O'Neil) [Nazioarteko enziklopedia berria] 1905
* Eaton, John Henry [ Appleton-en Biografia amerikarren enziklopedia] 1900
* Peggy Eaton at Find a Grave [Hilobi bat aurkitu]
* Datuak: Q3290517
* Multimedia: Margaret O'Neill Eaton / Q3290517